9. NOVEMBER
30. DESEMBER LUFTROMMET OVER USA
Ta med kaffe når du har tid.
Hei, kjære. Jeg beklager.
Vi er sene. Vi ble forsinket på JFK.
Pappa?
Å… hei, vennen min.
Jeg fant kakeboksen.
Å, gjorde du det?
Og spiste du dem?
-Hvor mange? -Alle sammen!
Ja. Da er nok moren din sint.
Hun sa f-ordet.
Ok, da skal du høre:
hvis du spiser opp lunsjen din,
skal jeg ta med en ny boks med kjeks med sjokoladebiter.
-De store? -De store.
Kan du synge for meg i kveld, pappa?
Kaptein Perry, crewet er klart til å lette.
Takk, Denise.
Beklager, vennen min.
Jeg har et fly fullt av folk som jeg må få hjem,
men jeg ringer ved leggetid, og så kan vi synge sangen vår, ok?
Lover du det?
Jeg lover. Så hils mamma, ok?
-Ha det. Glad i deg. -Glad i deg.
-Hei. -Hei, kjære.
-Er du fortsatt i luften? -Ja.
-Snakket du med søsteren min? -Ja, alt i orden.
Camila passer Robbie til jeg er ferdig på jobb.
Fint. Jeg lander i Los Angeles rundt ti, så vi er hjemme ved midnatt.
-Jeg sender henne en melding og sier ifra. -Ok. Savner deg.
-Jeg har billett på førsteklasse! -Faen.
-Er alt i orden? -Faen!
-Jeg vet ikke. -Hva mener du?
Ikke skrem meg.
-Hun så kroppen min! -Vent.
Sir, jeg må be deg sette deg ned.
Det er en tulling som lager bråk.
Faen, dette er det siste jeg trenger nå.
Det er sikkert ingenting.
…kroppen på gulvet.
-Sir, vær så snill. -Jævla…
Jeg må ringe tilbake.
Kaptein Perry?
Hva er det, Denise?
Vi har en situasjon, kaptein.
Slapp vi opp for okse igjen?
Nei, en av passasjerene har et panikkanfall,
og han skremmer alle.
Hvorfor det? Hva gjør han?
Han forteller folk at… at flyet kommer til å styrte.
Fillern. Det må være stormen vi møter.
Det er på nyhetene.
Ja, han nevnte nyhetene.
Rich, kan du sjekke?
Det er storm over Phoenix.
Vi skal fly rett gjennom den. Det vil riste, men det er alt.
Kan du snakke til passasjerene? Det vil nok hjelpe.
Greit. Og Rich kommer for å hjelpe til.
Ok, fint. Takk.
KAPTEIN PERRY
Hallo?
-Vennen min. -Pappa!
-Hvordan har du det? -Bra, men mamma gråter på rommet sitt.
Hun er vel lei seg på grunn av noe. Det er greit.
Hun sa at du er på en reise veldig langt borte,
og at vi neppe får se deg på lenge.
-Sa hun det? -Jeg trodde hun mente du var død.
Hva?
For det var det Lilys foreldre sa da hunden hennes døde.
-Nei. -Men det lurte ikke meg.
Kaptein, kan du svare på intercomen?
Kaptein.
Ok. Stol på meg. Pappa er ikke død.
Be mamma ringe meg tilbake.
-Ok. Ha det. -Ha det.
Du må bli sittende, ma'am.
-Snakk, Denise. -Et øyeblikk.
Noen av passasjerene begynte å krangle med Rich, og det ble slåsskamp.
Slåsskamp? Hva mener du?
Mer enn én passasjer påstår at vi styrter,
-og de konfronterte ham. -Og Rich?
Han slo hodet og ligger besvimt på gulvet.
Det er en passasjer som er lege. Hun tar seg av ham.
Jeg ber flygekontrollen om å få lande i nærheten.
Det er nok lurt.
Vær rolig, Denise. Det går bra.
Kaptein. Flighten vår, denne flighten, er overalt på nyhetene.
Hvorfor?
De sier at vi har styrtet over Phoenix.
At flyet ble truffet av lyn og styrtet et sted i ørkenen.
Var det flight 503? Den foran oss?
På nyhetene sier de at det er 908, flyet vårt.
Passasjerene er fra seg.
Det er jeg også.
Ok. Ringer flygekontrollen.
KAPTEIN PERRY
Santa Fe flygekontroll, dette er kaptein Perry på Delta Tango 908. Hører dere meg?
Ja, kaptein. Kan du gjenta flightnummeret?
Delta Tango 908.
Jeg… Jeg beklager. Du må ta feil.
Nei, det… Det er nummeret mitt.
Jeg vet ikke hva i helvete…
Kan du bekrefte flysertifikatet ditt?
Ok, hva skjer der nede?
Crewet sier det er falske nyheter om at flyet har styrtet.
Luftfarttilsynet må sende ut en melding straks og korrigere informasjonen.
Santa Fe flygekontroll, er det mottatt?
Hva er klokken der, kaptein Perry?
Den er 21.15.
Ja.
Ok. Vi må… Vi må kontakte flyvåpenet.
Flyvåpenet? Nei, du må kontakte pressen.
Ok. Vent, kaptein Perry.
Hva i helvete?
Kaptein Perry, dette er general Wilson fra luftforsvaret.
Hallo, sir.
Det ser ut til å være en feil her.
Nei, kaptein. Det er ingen feil.
-Sir? -Kaptein,
du må høre nøye på det jeg skal fortelle deg.
Klokken 21.30 møtte flyet ditt en storm og ble truffet av lyn.
Det styrtet etterpå åtte kilometer utenfor Phoenix.
Det var ingen overlevende.
Kaptein, vi fant liket ditt for noen minutter siden.
General,
med respekt å melde, du snakker tull.
Flystyrten skjedde for fem timer siden, gutt. For oss.
For deg, crewet og passasjerene dine,
er jeg redd flyet vil styrte i løpet av de neste ti minuttene.
Dette… Dette er en spøk? En veldig dårlig en, må jeg si.
Han tror meg ikke. Jeg trenger opptaket.
Kaptein. Jeg beklager, men du må høre dette.
Mayday. Dette er kaptein Perry.
Flight Delta Tango… Delta Tango 908.
Vi har motorskader.
Fem-åtte-tre i posisjon. Én, to, høyre. Gjenta.
-Vi styrter, Jim. -Jeg vet det.
Å, herregud. Kaya, jeg er glad i deg.
Kaya!
Jeg beklager at du måtte høre det.
Det… Det var meg og annenpiloten min.
Ja. Vi hentet det fra den svarte boksen vi fant.
Nei, dette… Dette er ikke…
Det er ikke noe poeng å krangle om hvordan dette skjer.
Det er et faktum, og du snakker med oss fra fortiden.
Dette er… Beklager,
men det er vanskelig å forstå hva du sier.
Ja. Det skjønner jeg.
Dette er nytt for oss alle.
Takk for at du sa ifra.
Stormen er fortsatt et stykke foran oss.
Jeg begynner å gå ned nå for å unngå den.
Jeg må virkelig lande flyet.
Det kan du ikke.
Beklager, kan du gjenta det?
-Du kan ikke lande flyet. -Hvorfor ikke?
Jeg setter deg over til noen som er kvalifisert til å svare.
Hva?
-Kaptein Perry? -Ja, dette er kaptein Perry.
Jeg er dr. Rachel Wheating.
Jeg er professor i fysikk ved Cornell University.
Ok.
Jeg studerer og overvåker kvantumavvik.
-Jeg har ikke tid. -Et øyeblikk.
Vi har trodd at multiverset var et filosofisk konsept
heller enn et vitenskapelig et, men i dag forandret alt seg.
Denne samtalen som vi har nå, kaptein,
bekrefter faktisk at det eksisterer et multivers.
Ja, det er nok spennende nyheter for deg.
Jeg snakker til deg fra en annen dimensjon, kaptein.
En som er helt identisk med din,
bortsett fra én ulikhet: tid.
Du er i framtiden, og jeg er i fortiden. Skjønner.
Men du må komme til poenget,
for jeg må lande flyet før passasjerene bryter opp cockpitdøren.
Du må ikke lande. Det er poenget.
Alt som skjer i vår dimensjon, må skje i din
for å bevare universets integritet. Det er ingen unntak.
Flyet ditt må styrte, kaptein Perry.
Nå holder det.
Kan du la meg snakke med generalen? Noen må rydde en rullebane.
Generalen kan ikke hjelpe deg.
Spiller det noen rolle for deg om jeg redder 350 liv?
Ifølge deg er vi ikke i samme dimensjon.
Jeg har observert flere isolerte tilfeller som dette
de siste månedene,
og hver gang et individ endrer atferden sin
etter en telefonsamtale som denne,
skaper de en stor divergens i vårt univers' struktur,
og alle har måttet bøte med livet for den divergensen.
Hvis de 350 menneskene lever når de ikke skal det,
kan jeg forsikre deg, kaptein,
-om at universet mister balansen for godt. -Hva betyr det?
Teorien vår er at universet vil gi etter,
og framtiden til hver mann, kvinne og barn,
også din egen familie, vil bli slettet.
Forstår du hva jeg sier?
Det er teorien din? Du ber meg styrte flyet basert på en teori?
Tyngdekraft er en teori. Den er likevel sann.
Ok, kan du bevise det?
At verden går under om jeg lander flyet?
Det er jeg ikke sikker på.
Jeg beklager. Du er nødt til å tro.
-Tro på hva? Deg? -På vitenskap.
-Gi meg general Wilson. -Jeg er her, kaptein.
Sett deg i min posisjon. Ville du styrtet flyet?
Du trenger bare å holde kursen. Skjebnen gjør resten.
Jeg treffes av lyn om fem minutter?
I teorien.
Jeg lander med eller uten rullebane.
Det kan jeg som sagt ikke la deg gjøre.
Vent.
Hva er dette? General?
Kaptein?
Kaptein? Hva er det som skjer?
Hvorfor er det jagerfly ved siden av oss? Kaptein?
Jeg kan ikke snakke nå, Denise.
Jim. Lov meg at jeg får se sønnen min igjen.
Å, herregud.
Jim, hvorfor lander du ikke?
Alt ordner seg. Det lover jeg.
Be passasjerene gå til setene sine.
Ok, det skal jeg.
Pilotene har ordre om å skyte deg ned om du endrer kurs.
Snakker du ikke til meg fra framtiden? Hvordan hentet du inn fly?
Den glitchen som lar meg snakke med deg nå,
lar flygekontrollen kommunisere med alle tilgjengelige F-16-fly i området,
og de har veldig klare ordrer.
Herregud.
-Dr. Wheating, er du der? -Jeg er her.
La oss snakke vitenskap. Hva er oddsene mine?
Hva mener du? Odds?
Hvor sikker er du på teorien?
At det er verdens ende om jeg lander?
Jeg er 90 % sikker. Det er et rimelig tall.
Det betyr at jeg har 10 % sjanse til å se datteren min igjen
uten å ødelegge verdens skjebne.
Og om du kjente datteren min, ville du visst at jeg tar de oddsene.
Oddsene er ikke på din side. Eller noen andres.
Jeg lander flyet.
F-16-flyene skyter deg ned om du prøver.
Jeg håper jeg har gjort det klart.
Jeg ville ikke vært så sikker.
For nå sitter nok alle barna på flyet og vinker og smiler til pilotene.
Jeg tror ikke pilotene dine har hjerte til å utføre ordrene.
De er opplært til å gjøre det de må, uten spørsmål,
uansett hva de synes om det.
Jeg råder deg til å gjøre det samme.
Dette flyet skal lande.
Sier du det?
Jeg må gjøre det beste for crewet og passasjerene mine.
Forstått. Gjør jobben din, så gjør jeg min.
Greit. Adjø, general.
Dette er kaptein Perry på deres venstre side. Kom inn.
Ok.
Jeg vet at dere hører dette.
Dere skal vite at alt er i orden på flyet mitt.
Det er ingen grunn til å skyte oss ned,
uansett hva deres befalhavende sier.
Pilot til pilot, jeg lover at alt er i orden.
Jeg starter nedstigningen nå.
Vær snill og ikke skyt mot oss.
Jeg har en datter. Hun heter Kaya.
Og jeg lovet at jeg skulle ta med småkaker til henne i kveld.
Og jeg vil ikke bryte det løftet.
Ok. Over og ut.
Hallo?
Jenta mi.
-Pappa? -Hvordan har jenta mi det?
Jeg har lagt meg, men får ikke sove.
Er du fortsatt på flyet ditt?
Det er jeg.
Men jeg skal til å gå ned, og derfor ringer jeg.
-Lovet jeg deg ikke en sang? -Jo.
Ok. Er du klar?
Vent.
Ok. Klar.
Sukkertøyhjerter, pappa.
Stemmer.
Jeg er glad i deg, pappa.
Tekst: Evy Hvidsten